CELEX: 62019CN0699
Language: bg
Date: 2019-09-20 00:00:00
Title: Дело C-699/19 P: Жалба, подадена на 20 септември 2019 г. от Quanta Storage, Inc. срещу решението, постановено от Общия съд (пети състав) на 12 юли 2019 г. по дело T-772/15, Quanta Storage, Inc./Европейска комисия

2.12.2019   
            
            
               BG
            
            
               Официален вестник на Европейския съюз
            
            
               C 406/16
            
         
      Жалба, подадена на 20 септември 2019 г. от Quanta Storage, Inc. срещу решението, постановено от Общия съд (пети състав) на 12 юли 2019 г. по дело T-772/15, Quanta Storage, Inc./Европейска комисия
      (Дело C-699/19 P)
      (2019/C 406/23)
      Език на производството: английски
      
         Страни
      
      
         Жалбоподател: Quanta Storage, Inc. (представители: B. Hartnett, Barrister, O. Geiss, Rechtsanwalt, W. Sparks, advocaat, T. Siakka, Δικηγόρος)
      
         Друга страна в производството: Европейска комисия
      
         Искания на жалбоподателя
      
      Жалбоподателят иска от Съда:
      
                  а)
               
               
                  да отмени обжалваното съдебно решение в частта, в която отхвърля жалбата, и да осъди Quanta Storage да понесе направените от него съдебни разноски и четири пети от съдебните разноски на Комисията,
               
            
                  б)
               
               
                  да отмени Решение на Комисията от 21 октомври 2015 г. (Дело AT39639 — Оптични дискови устройства) в частта, която се отнася до жалбоподателя,
               
            
                  в)
               
               
                  при условията на евентуалност да намали наложената на жалбоподателя глоба,
               
            
                  г)
               
               
                  при условията на евентуалност, да върне делото на Общия съд, и
               
            
                  д)
               
               
                  да осъди Комисията да заплати всички разноски по производствата.
               
            
         Основания и основни доводи
      
      В подкрепа на жалбата си жалбоподателят изтъква следните пет основания.
      Първо основание: Общият съд не е приложил релевантния правен критерий и е изопачил доказателствата относно нарушаване на правото на защита с оглед на констатацията на Комисията, че са извършени няколко нарушения.
      Второ основание: Общият съд е изопачил доказателствата във връзка с правото на защита и правото на добра администрация.
      Трето основание: Общият съд не е разгледал релевантния въпрос или не го е разбрал правилно и/или не е приложил правилния правен критерий относно противоречията, свързани с обхвата на нарушението.
      Четвърто основание: изопачаване на доказателствата, неприлагане на правилния правен критерий и/или неразглеждане на релевантния въпрос или неправилното му разбиране с оглед на отговорността на жалбоподателя по член 101 ДФЕС.
      Пето основание: нарушение на правомощието за пълен съдебен контрол, изопачаване на доказателствата и порок в мотивите във връзка с определянето на глобата.